Na temelju članka 14. Zakona o proračunu („Narodne novine“, broj 87/08, 136/12 i 15/15) i članka 36. Statuta Grada Novske („Službeni vjesnik“, broj 24/09, 47/10, 29/11, 3/13, 8/13 i 39/14), Gradsko vijeće na 9. sjednici održanoj 20. travnja 2018. godine donijelo je

**IZMJENU I DOPUNU**

**Odluke o izvršenju Proračuna Grada Novske**

**za 2018. godinu**

Članak 1.

U Odluci o izvršenju Proračuna Grada Novske za 2018. godinu („Službeni vjesnik“, broj 57/17) u članku 8. briše se stavak 2.

Članak 2.

Članak 10. stavak 1. mijenja se i glasi:

„U Proračunu Grada Novske planirana su sredstva proračunske zalihe u iznosu od 180.000,00 kn, a koja mogu iznositi najviše 0,5 % planiranih proračunskih prihoda bez primitaka.“

Članak 3.

Članak 13. stavak 3. mijenja se i glasi:

„U skladu s odredbama članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) Gradonačelnik može odlučivati o stjecanju i otuđivanju nekretnina i pokretnina i raspolaganju ostalom imovinom u skladu s ovim Zakonom i Statutom Grada, a najviše do 226.695,36 kn.“

Članak 4.

Ove Izmjene i dopune Odluke o izvršenju Proračuna Grada Novske za 2018. godinu stupaju na snagu prvi dan nakon objave u „Službenom vjesniku“ Grada Novske.

**SISAČKO-MOSLAVAČKA ŽUPANIJA**

**GRAD NOVSKA**

**GRADSKO VIJEĆE**

KLASA: 400-08/18-01/2

URBROJ: 2176/04-01-18-1

Novska, 20. 04. 2018.

Predsjednik Gradskog vijeća:

Ivica Vulić